《秋怀寄呈子权先示徽之兼简孝先熙之》
宋代·王令

树哭寒蜩草哭虫，何堪羁客愤时穷。
卒无可乐群书外，百不堪言一叹中。
云黯暮天沉白日，土尘平地断清风。
夫君若问秋来况，泪满遗编发乱蓬。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。